okyno tõ arõko matose jahkatohme apoto apõ po onekarorykõme . Imepỹ roropa enehnõko matose onekarorykõme . Morotona oekykõ omame porehme ahtao toiro enehnõko matose , anapyrykõ poe roropa tapoise ahtao oya xine te , onekarorykomo te , omiry totapose ahtao te , amoreme xine ekarory se awahtao xine te , oeky tõ poenomo , osemazuhme aenuruhpyry tomo : pui tomo , kaneru tõ roropa .
